CELEX: 52009PC0513
Language: el
Date: 2009-10-08
Title: Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στη Σερβία {SEC(2009)1311}

Σημαντική ανακοίνωση νομικού περιεχομένου

|

52009PC0513

Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στη Σερβία {SEC(2009)1311}  /* COM/2009/0513 τελικό - CNS 2009/0145 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.10.2009COM(2009)513 τελικό2009/0145 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη Σερβία{SEC(2009)1311}ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |11 | Αιτιολόγηση και στόχοι της πρότασης Η Επιτροπή προτείνει να χορηγήσει μακροοικονομική χρηματοδοτική συνδρομή (ΜΧΣ) στη Σερβία υπό μορφή δανείου, με σκοπό τη στήριξη της οικονομικής σταθεροποίησης της Σερβίας και τη χρηματοδότηση του ισοζυγίου εξωτερικών συναλλαγών της, καθώς και των δημοσιονομικών αναγκών που έχει διαπιστώσει το ΔΝΤ. Η προτεινόμενη συνδρομή θα στηρίξει το σταθεροποιητικό πρόγραμμα των αρχών της χώρας με σκοπό να εξασφαλιστεί η βιωσιμότητα των δημοσιονομικών και εξωτερικών λογαριασμών. Θα αποτελεί μέρος της βοήθειας που παρέχεται στη Σερβία για την αντιμετώπιση των συνεπειών της παγκόσμιας χρηματοπιστωτικής κρίσης. Η προτεινόμενη κοινοτική μακροοικονομική χρηματοδοτική συνδρομή θα συμπληρώνει τη στήριξη από μέρους του ΔΝΤ η οποία προβλέπεται στο πλαίσιο της αναθεώρησης της συμφωνίας stand-by που ενέκρινε το Συμβούλιο του ΔΝΤ στις 15 Μαΐου 2009, καθώς και τη στήριξη από μέρους της Παγκόσμιας Τράπεζας η οποία θα λάβει τη μορφή δανείων για τη στήριξη του προϋπολογισμού της χώρας. Η κοινοτική ΜΧΣ θα είναι έκτακτη και χρονικά περιορισμένη, ενώ θα εξαρτάται, ιδίως, από την πρόοδο στην εφαρμογή του τρέχοντος προγράμματος του ΔΝΤ και από την επιτυχή εκπλήρωση των όρων οικονομικής πολιτικής που θα προσαρτηθούν στην εν λόγω συνδρομή. Ενόψει των χρηματοδοτικών αναγκών που διαπιστώθηκαν για το 2010, είναι σημαντικό η κοινοτική μακροοικονομική χρηματοδοτική συνδρομή προς τη Σερβία να εκταμιευθεί πριν από τα τέλη του 2010. |120 | Γενικό πλαίσιο Η παγκόσμια χρηματοπιστωτική κρίση άρχισε να επηρεάζει τη Σερβία όλο και περισσότερο από τα μέσα του 2008. Ο ρυθμός ανάπτυξης για ολόκληρο το 2008 εκτιμάται ότι επιβραδύνθηκε σε 5,4% έναντι 6,9% το προηγούμενο έτος. Η επιβράδυνση της παγκόσμιας οικονομίας οδήγησε σε συρρίκνωση των εξωτερικών συναλλαγών της Σερβίας κατά το τέταρτο τρίμηνο του 2008. Οι εισαγωγές μειώθηκαν με ταχύτερο ρυθμό έναντι των εξαγωγών (11,7% έναντι 7,3% σε ετήσια βάση, αντιστοίχως) και το εμπορικό έλλειμμα άρχισε να μειώνεται. Κατά το τέταρτο τρίμηνο, το έλλειμμα του λογαριασμού τρεχουσών συναλλαγών υποχώρησε σε 13,8% του ΑΕΠ έναντι 18,8% το προηγούμενο τρίμηνο. Την ίδια περίοδο, οι εισροές κεφαλαίων επιβραδύνθηκαν, ιδίως όσον αφορά τις διασυνοριακές δανειοληπτικές πράξεις επιχειρήσεων. Στις αρχές του 2009, πρώιμοι δείκτες επιβεβαίωσαν την επιδείνωση της κρίσης. Η βιομηχανική παραγωγή μειώθηκε κατά 17,6% σε ετήσια βάση κατά το πρώτο τρίμηνο του 2009, ενώ οι συναλλαγές χονδρικής και λιανικής υποχώρησαν κατά 14%. Η επιβράδυνση της οικονομικής δραστηριότητας και η υποχώρηση της εγχώριας ζήτησης οδήγησαν σε περαιτέρω υποχώρηση των εισαγωγών αγαθών κατά 25,3 % σε ετήσια βάση κατά το πρώτο τρίμηνο, ενώ οι εξαγωγές αγαθών μειώθηκαν κατά 22,4%. Συνεπεία της οικονομικής συρρίκνωσης, το έλλειμμα του ισοζυγίου τρεχουσών συναλλαγών μειώθηκε κατά το πρώτο τρίμηνο του 2009 σε 9,0 % του ΑΕΠ έναντι 13,8 % του ΑΕΠ το προηγούμενο τρίμηνο. Οι προοπτικές για το τρέχον έτος και τα επόμενα έτη παραμένουν δυσοίωνες. Το ΔΝΤ προέβλεπε ότι ήδη τον Μάρτιο η ανάπτυξη θα σημείωνε σημαντική υποχώρηση, από 5,4% το 2008 σε -2% το 2009. Ωστόσο από τα πλέον πρόσφατα δεδομένα διαφαίνεται ότι η οικονομική κάμψη θα είναι ακόμη χειρότερη και ότι το ΑΕΠ ενδέχεται να μειωθεί κατά αρκετές ποσοστιαίες μονάδες το 2009. Τον Νοέμβριο του 2008, οι αρχές συμφώνησαν με το ΔΝΤ μια νέα συμφωνία stand-by, η οποία εγκρίθηκε από το Συμβούλιο του ΔΝΤ στις 15 Ιανουαρίου 2009. Η παραδοχή την εποχή εκείνη ήταν ότι αυτή η συμφωνία, ύψους 400 εκατ. EUR, θα αποτελούσε προληπτικό μέτρο. Ωστόσο, στις αρχές του 2009 κατέστη εμφανές ότι οι οικονομικές παραδοχές του προγράμματος ήταν υπερβολικά αισιόδοξες, λόγω του αντίκτυπου της κρίσης στην πραγματική οικονομία της Σερβίας και στις δημοσιονομικές της επιδόσεις, και ότι η χώρα θα χρειαζόταν επιπρόσθετη εξωτερική συνδρομή. Τον Μάρτιο, οι αρχές της Σερβίας και εκπρόσωποι του ΔΝΤ συμφώνησαν να προβούν σε αναμόρφωση του τρέχοντος προγράμματος SBA και στην μετατροπή του σε ένα πρόγραμμα που θα καθιστά δυνατή την εκταμίευση 3 δισεκατ. EUR. Η κυβέρνηση συμφώνησε προσαρμογή του προϋπολογισμού για το 2009, που ακολούθως εγκρίθηκε από το κοινοβούλιο στις 29 Απριλίου, με στόχο δημοσιονομικό έλλειμμα ύψους 3% του ΑΕΠ για το 2009, έναντι ελλείμματος ύψους 6% όπως είχε υπολογιστεί χωρίς τα μέτρα προσαρμογής. Η αναθεώρηση του προγράμματος εγκρίθηκε από το Συμβούλιο του ΔΝΤ στις 15 Μαΐου 2009. Με βάση τις πλέον πρόσφατες ενδείξεις από τις αρχές Ιουλίου, προκύπτει ότι η οικονομική δυσπραγία είναι ακόμη χειρότερη από ό,τι προβλεπόταν στις αναθεωρημένες παραδοχές του Μαρτίου, ενώ οι επιδόσεις από πλευράς εσόδων ήταν πολύ πενιχρές κατά το πρώτο πεντάμηνο του έτους. Δεδομένου ότι το δημόσιο έλλειμμα αναμένεται πλέον να υπερβεί τον στόχο του προγράμματος για το πρώτο εξάμηνο του 2009, θα απαιτηθούν περαιτέρω δημοσιονομικές προσαρμογές υπό μορφή επιπρόσθετων περικοπών στις δαπάνες και μέτρων ενίσχυσης των εσόδων. |130 | Ισχύουσες διατάξεις στον τομέα που αφορά η πρόταση Ουδεμία |140 | Συνοχή με τις άλλες πολιτικές και στόχους της Ένωσης Η πρόταση αποσκοπεί στη στήριξη του προγράμματος σταθεροποίησης της οικονομίας της Σερβίας υπό την τρέχουσα οικονομική συγκυρία. Συμπληρώνει: - το Ευρωπαϊκό σχέδιο για την ανάκαμψη της οικονομίας, που συμφωνήθηκε από το Συμβούλιο με σκοπό την ενίσχυση και τον συντονισμό των πολιτικών που ασκούν η ΕΕ και τα κράτη μέλη για την αντιμετώπιση της κρίσης εντός της ΕΕ, και - τη Διαδικασία Σταθεροποίησης και Σύνδεσης με υποψήφιες και δυνητικά υποψήφιες χώρες, που αποσκοπεί στη στήριξη μελλοντικών κρατών μελών στο πλαίσιο της προενταξιακής διαδικασίας· ειδικότερα, τα οικονομικά κριτήρια προσχώρησης της Κοπεγχάγης, και ιδίως η δημιουργία μιας λειτουργούσας οικονομίας της αγοράς, απαιτούν εδραιωμένη μακροοικονομική σταθερότητα από τις ενδιαφερόμενες χώρες. |Διαβούλευση με τα ενδιαφερόμενα μέρη και εκτίμηση αντίκτυπου |Διαβούλευση με τα ενδιαφερόμενα μέρη |219 | Στο πλαίσιο της προπαρασκευής της παρούσας πρότασης, οι υπηρεσίες της Επιτροπής επικοινώνησαν με τις σερβικές αρχές, το Διεθνές Νομισματικό Ταμείο και την Παγκόσμια Τράπεζα, προκειμένου να συζητήσουν τις χρηματοδοτικές ανάγκες. Πριν υποβάλει την πρότασή της, η Επιτροπή συμβουλεύθηκε την Οικονομική και Δημοσιονομική Επιτροπή, η οποία δεν προέβαλε αντιρρήσεις για την παρούσα πρόταση. Μετά την έγκριση της απόφασης του Συμβουλίου, οι υπηρεσίες της Επιτροπής θα διαπραγματευθούν με τις αρχές της Σερβίας ένα μνημόνιο συμφωνίας και μια συμφωνία δανείου ώστε να καθοριστούν οι λεπτομέρειες εφαρμογής της συνδρομής. |Συγκέντρωση και αξιοποίηση εμπειρογνωμοσύνης |229 | Διεξάγεται επιχειρησιακή αξιολόγηση σε σχέση με την ποιότητα και την αξιοπιστία των δημόσιων χρηματοδοτικών κυκλωμάτων και των διοικητικών ελέγχων της Σερβίας με υποστήριξη από εξωτερικούς εμπειρογνώμονες διορισμένους από την Επιτροπή. |230 | Εκτίμηση αντικτύπου Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών της Σερβίας και με αυτόν τον τρόπο θα συμβάλει στον μετριασμό των χρηματοδοτικών περιορισμών που αντιμετωπίζουν οι αρχές της χώρας κατά την εφαρμογή του οικονομικού προγράμματος και τη χρηματοδότηση του ελλείμματος του προϋπολογισμού. Η μακροοικονομική χρηματοδοτική συνδρομή θα στηρίξει επιπλέον τους γενικότερους στόχους του προγράμματος σταθερότητας που έχει συμφωνηθεί με το ΔΝΤ, το οποίο αποσκοπεί συγκεκριμένα στη βελτίωση της δημοσιονομικής διατηρησιμότητας της χώρας σε βραχυπρόθεσμο έως μεσοπρόθεσμο χρονικό ορίζοντα. Η χρηματοδότηση έργων ή/και η παροχή τεχνικής βοήθειας δεν θα ήταν κατάλληλα μέσα για την υλοποίηση των μακροπρόθεσμων αυτών στόχων. Όταν πραγματοποιούνται στο πλαίσιο της στήριξης του ισοζυγίου πληρωμών και του προϋπολογισμού, όπως προτείνεται στην περίπτωση της Σερβίας, οι εκταμιεύσεις συμβάλλουν στη δημιουργία αποθεματικών στην κεντρική τράπεζα, σύμφωνα με τα όσα προβλέπει το πρόγραμμα μακροοικονομικής σταθεροποίησης, ενώ μπορούν επίσης να χρησιμοποιηθούν για την χρηματοδότηση του ελλείμματος του προϋπολογισμού. Η συνδρομή της ΕΚ θα βοηθήσει επίσης τις αρχές να εφαρμόσουν τις βραχυπρόθεσμες και μεσοπρόθεσμες πολιτικές που προσδιορίστηκαν στην Ευρωπαϊκή Εταιρική Σχέση ΕΕ-Σερβίας. |Νομικά στοιχεία της πρότασης |305 | Συνοπτική παρουσίαση των προτεινόμενων μέτρων H Κοινότητα θα θέσει στη διάθεση της Σερβίας μακροοικονομική χρηματοδοτική συνδρομή υπό μορφή δανείου. Προς τούτο, η Επιτροπή θα εξουσιοδοτηθεί να δανειστεί 200 εκατ. EUR, κατ’ ανώτατο όριο, στις κεφαλαιαγορές ή από χρηματοπιστωτικούς οργανισμούς. Η συνδρομή θα διατεθεί σε δύο δόσεις. Η μέγιστη μέση διάρκεια του δανείου δεν θα υπερβαίνει τα 15 έτη. Τη συνδρομή θα διαχειρίζεται η Επιτροπή η οποία θα συμφωνήσει με τις αρχές της Σερβίας τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων της συνδρομής. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η συνδρομή θα είναι απολύτως συνεπής με τους μακροοικονομικούς στόχους που έχουν ήδη προσδιοριστεί στα έγγραφα οικονομικής πολιτικής της Σερβίας, όπως το μνημόνιο για τον προϋπολογισμό του 2009 και το μνημόνιο οικονομικών και δημοσιονομικών πολιτικών που συμφωνήθηκαν με το ΔΝΤ. Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στην Ευρωπαϊκή Εταιρική Σχέση ΕΕ-Σερβίας, που εγκρίθηκε τον Δεκέμβριο του 2007. Όσον αφορά τους ειδικούς όρους οικονομικής πολιτικής από τους οποίους θα εξαρτηθεί η εκταμίευση των δόσεων του δανείου, η Επιτροπή σκοπεύει να επικεντρωθεί σε ένα περιορισμένο αριθμό κριτηρίων, και κυρίως στη διαχείριση των δημοσίων οικονομικών. Επίσης, η Επιτροπή δύναται να εξετάσει την περίπτωση να εστιαστεί σε συγκεκριμένες πολιτικές ιδιαίτερης σημασίας, όπως οι προτεραιότητες που καθορίστηκαν στο πλαίσιο της Ευρωπαϊκής Εταιρικής Σχέσης ΕΕ-Σερβίας και στην έκθεση προόδου του 2009 που προβλέπεται να εγκριθεί τον Οκτώβριο του 2009, ή σε μέτρα που θα κριθούν κατάλληλα μετά την προαναφερόμενη επιχειρησιακή αξιολόγηση. |310 | Νομική βάση Άρθρο 308 της Συνθήκης. |329 | Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |331 | Το ύψος της συνδρομής – 200 εκατ. EUR, κατ’ ανώτατο όριο – αντιστοιχεί στις υπολειπόμενες χρηματοδοτικές ανάγκες της Σερβίας για το 2010 στο πλαίσιο του προγράμματος του ΔΝΤ, επιπλέον της μακροοικονομικής στήριξης που χορήγησε το ΔΝΤ και η Παγκόσμια Τράπεζα, και της στήριξης του προϋπολογισμού της οποίας θα τύχει η χώρα βάσει του Μηχανισμού Προενταξιακής Βοήθειας (ΜΠΒ), η οποία αναμένεται να αποδεσμευτεί κατά το ίδιο έτος (50 εκατ. EUR το 2010, μετά από μια πρώτη δόση ύψους 50 εκατ. EUR το 2009). Η μεγάλη συνεισφορά της Κοινότητας λαμβάνει υπόψη την τρέχουσα έκτακτη συγκυρία και το γεγονός ότι η παγκόσμια κρίση έχει σοβαρές συνέπειες για την οικονομία της Σερβίας. |Επιλογή μέσων |341 | Προτεινόμενα μέσα: άλλα. |342 | Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνον αποφάσεις ad hoc του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για τη συνδρομή αυτή. |Δημοσιονομικές επιπτώσεις |401 | Σύμφωνα με τον κανονισμό για το Ταμείο Εγγυήσεων[1], η σύσταση προβλέψεων για δάνειο ύψους 200 εκατ. EUR προς εκταμίευση το 2010 θα πρέπει να γίνει το 2012 και να ανέρχεται σε 18 εκατ. EUR, κατ’ ανώτατο όριο. |Πρόσθετες πληροφορίες |Η πρόταση περιλαμβάνει ρήτρα επανεξέτασης / αναθεώρησης / λήξης ισχύος. |533 | Η πρόταση καθορίζει μια περίοδο διαθεσιμότητας ορισμένου χρόνου. |E-11287 |2009/0145 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη ΣερβίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα ακόλουθα:1.  Οι σχέσεις μεταξύ Σερβίας και Ευρωπαϊκής Ένωσης αναπτύσσονται εντός του πλαισίου της διαδικασίας σταθεροποίησης και σύνδεσης και της Ευρωπαϊκής εταιρικής σχέσης. Στις 29 Απριλίου 2008, η Σερβία και η Επιτροπή υπέγραψαν συμφωνία σταθεροποίησης και σύνδεσης και ενδιάμεση συμφωνία για το εμπόριο και εμπορικά θέματα.2.  Από το δεύτερο εξάμηνο του 2008, η οικονομία της Σερβίας υφίσταται όλο και περισσότερο τις συνέπειες της διεθνούς χρηματοπιστωτικής κρίσης με συμπτώματα όπως μείωση της παραγωγής, μείωση των φορολογικών εσόδων και αύξηση των εξωτερικών χρηματοδοτικών αναγκών.3.  Η σταθεροποίηση και η ανάκαμψη της οικονομίας της Σερβίας τυγχάνει χρηματοδοτικής στήριξης από το Διεθνές Νομισματικό Ταμείο (ΔΝΤ). Τον Νοέμβριο του 2008, οι σερβικές αρχές συνήψαν αρχικά μια νέα συμφωνία Stand-By με το ΔΝΤ, η οποία εγκρίθηκε τον Ιανουάριο του 2009.4.  Μετά από περαιτέρω επιδείνωση της οικονομικής κατάστασης και μια αναγκαία αναθεώρηση των οικονομικών παραδοχών του προγράμματος, καθώς και την αύξηση των εξωτερικών χρηματοδοτικών αναγκών, επιτεύχθηκε συμφωνία μεταξύ Σερβίας και ΔΝΤ τον Μάρτιο του 2009 για τη μετατροπή της συμφωνίας Stand-By σε ένα πρόγραμμα συνδρομής που προβλέπει την εκταμίευση 3 δισεκατ. EUR, το οποίο εγκρίθηκε στις 15 Μαΐου 2009 από το συμβούλιο του ΔΝΤ.5.  Το 2009 και 2010 η Κοινότητα προτίθεται να παράσχει στο πλαίσιο του Μηχανισμού Προενταξιακής Βοήθειας επιχορηγήσεις για τη στήριξη του προϋπολογισμού, συνολικού ύψους 100 δισεκατ. EUR.6.  Η Σερβία ζήτησε πρόσθετη κοινοτική μακροοικονομική χρηματοδοτική συνδρομή λόγω της επιδείνωσης της κατάστασης της οικονομίας της και των οικονομικών προοπτικών της.7.  Δεδομένου ότι στο ισοζύγιο πληρωμών το 2010 παραμένει ένα χρηματοδοτικό κενό, η μακροοικονομική χρηματοδοτική συνδρομή θεωρείται ότι αποτελεί την κατάλληλη απάντηση στο αίτημα που υπέβαλε η Σερβία, υπό τις τρέχουσες έκτακτες περιστάσεις, για τη στήριξη της οικονομικής σταθεροποίησης σε συνδυασμό με το τρέχον πρόγραμμα του ΔΝΤ. Η παρούσα χρηματοδοτική συνδρομή προβλέπεται επίσης ότι θα συμβάλει στην αντιμετώπιση των αναγκών χρηματοδότησης του προϋπολογισμού.8.  Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να λάβει η Σερβία τα κατάλληλα μέτρα πρόληψης και καταπολέμησης της απάτης, της διαφθοράς και άλλων παρατυπιών που συνδέονται με τη συνδρομή αυτή και, αφετέρου, να προβλεφθούν έλεγχοι από την Επιτροπή και το Ελεγκτικό Συνέδριο.9.  Η αποδέσμευση της παρούσας μακροοικονομικής χρηματοδοτικής συνδρομής δεν θίγει τις εξουσίες της αρχής του προϋπολογισμού.10.  Η διαχείριση της παρούσας συνδρομής θα πραγματοποιηθεί από την Επιτροπή σε συνεργασία με την Οικονομική και Δημοσιονομική Επιτροπή.11.  Η Συνθήκη δεν προβλέπει άλλες εξουσίες, εκτός από εκείνες του άρθρου 308, για την έκδοση της παρούσας απόφασης.ΑΠΟΦΑΣΙΖΕΙ:Άρθρο 112.  Η Κοινότητα θέτει στη διάθεση της Σερβίας μακροοικονομική χρηματοδοτική συνδρομή υπό μορφή δανειακής διευκόλυνσης μέγιστου ύψους 200 δισεκατ. EUR και ανώτατης μέσης διάρκειας 15 ετών για τη στήριξη της οικονομικής σταθεροποίησης της Σερβίας και την κάλυψη των αναγκών της όσον αφορά το ισοζύγιο πληρωμών και τον προϋπολογισμό της, όπως αυτές προσδιορίζονται στο τρέχον πρόγραμμα του ΔΝΤ.13.  Προς τούτο, η Επιτροπή εξουσιοδοτείται να δανειστεί εξ ονόματος της Ευρωπαϊκής Κοινότητας τους αναγκαίους πόρους.14.  Την αποδέσμευση της κοινοτικής χρηματοδοτικής συνδρομής θα διαχειριστεί η Επιτροπή κατά τρόπο συνεπή προς τις συμφωνίες και τα μνημόνια συμφωνίας πού έχουν υπογραφεί μεταξύ ΔΝΤ και Σερβίας.15.  Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Εφόσον το απαιτήσουν οι περιστάσεις, η Επιτροπή μπορεί ωστόσο να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της συνδρομής κατά ένα έτος, το πολύ.Άρθρο 216.  Η Επιτροπή εξουσιοδοτείται να συμφωνήσει με τις αρχές της Σερβίας, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής από τους οποίους εξαρτάται η παρούσα συνδρομή. Οι εν λόγω όροι θα καθοριστούν σε μνημόνιο συμφωνίας. Οι όροι πρέπει να συνάδουν με τις συμφωνίες ή τις ρυθμίσεις μεταξύ ΔΝΤ και Σερβίας. Οι λεπτομερείς χρηματοδοτικοί όροι της συνδρομής καθορίζονται σε συμφωνία δανείου μεταξύ Επιτροπής και σερβικών αρχών.17.  Κατά την υλοποίηση της κοινοτικής χρηματοδοτικής συνδρομής, η Επιτροπή ελέγχει την καταλληλότητα του χρηματοδοτικού πλαισίου, των διοικητικών διαδικασιών και των μηχανισμών εσωτερικού και εξωτερικού ελέγχου της Σερβίας που σχετίζονται με τη συνδρομή αυτή.18.  Η Επιτροπή ελέγχει σε τακτά διαστήματα εάν οι οικονομικές πολιτικές της Σερβίας είναι σύμφωνες με τους στόχους της κοινοτικής συνδρομής και εάν πληρούνται ικανοποιητικά οι συμφωνηθέντες όροι οικονομικής πολιτικής. Στο πλαίσιο αυτού του ελέγχου η Επιτροπή θα έχει στενή συνεργασία με τα όργανα του Bretton Woods και, εφόσον απαιτείται, με την Οικονομική και Δημοσιονομική Επιτροπή.Άρθρο 319.  Η κοινοτική χρηματοδοτική συνδρομή διατίθεται στη Σερβία σε δύο δόσεις δανείου, εφόσον πληρούνται οι όροι της παραγράφου 2. Το ύψος των δόσεων δανείου θα καθοριστεί σε μνημόνιο συμφωνίας.20.  Η Επιτροπή αποφασίζει την αποδέσμευση των δόσεων εφόσον τηρούνται ικανοποιητικά οι όροι οικονομικής πολιτικής που έχουν συμφωνηθεί στο μνημόνιο συμφωνίας. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.21.  Τα κοινοτικά κονδύλια καταβάλλονται στην Εθνική Τράπεζας της Σερβίας. Με την επιφύλαξη των όρων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, το αντίστοιχο ποσό των κονδυλίων αυτών, εκφρασμένο σε τοπικό νόμισμα, δύναται να μεταφερθεί στο Δημόσιο Ταμείο της Σερβίας ως τελικό αποδέκτη.Άρθρο 422.  Οι κοινοτικές δανειοληπτικές και δανειοδοτικές πράξεις που αναφέρονται στην παρούσα απόφαση διενεργούνται σε ευρώ με την ίδια τοκοφόρο ημερομηνία και δεν συνεπάγονται για την Κοινότητα μετατροπή των προθεσμιών λήξης ούτε ανάληψη κινδύνου συναλλάγματος ή επιτοκίου ή άλλου εμπορικού κινδύνου.23.  Κατόπιν αιτήματος της Σερβίας, η Επιτροπή λαμβάνει τα απαραίτητα μέτρα προκειμένου να διασφαλιστεί ότι στους όρους του δανείου περιλαμβάνεται ρήτρα πρόωρης εξόφλησης συνοδευόμενη από αντίστοιχη ρήτρα στους όρους των δανειοληπτικών πράξεων.24.  Κατόπιν αιτήματος της Σερβίας, και εφόσον η συγκυρία επιτρέπει μείωση του επιτοκίου του δανείου, η Επιτροπή δύναται να αναχρηματοδοτήσει το σύνολο ή μέρος των αρχικών δανειοληπτικών της πράξεων ή να αναδιαρθρώσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναδιάρθρωσης πρέπει να διενεργούνται υπό τους όρους που προβλέπονται στην παράγραφο 1 και να μην έχουν ως αποτέλεσμα την παράταση της μέσης διάρκειας των οικείων δανειοληπτικών πράξεων, ούτε την αύξηση του υπολοίπου κεφαλαίου που οφείλεται κατά την ημερομηνία διεξαγωγής των πράξεων αναχρηματοδότησης ή αναδιάρθρωσης.25.  Το σύνολο των εξόδων της Κοινότητας που απορρέουν από τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνουν την Σερβία.26.  Η Οικονομική και Δημοσιονομική Επιτροπή ενημερώνεται για εξελίξεις που αφορούν τις πράξεις που αναφέρονται στις παραγράφους 2 και 3.Άρθρο 5Η παρούσα κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[4], και τους κανόνες εφαρμογής του[5]. Ειδικότερα, το μνημόνιο συμφωνίας και η συμφωνία δανείου που θα συναφθούν με τις αρχές της Σερβίας πρέπει να διασφαλίζουν ότι η Σερβία θα λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και άλλων παρατυπιών σε σχέση με την παρούσα συνδρομή. Πρέπει επιπλέον να προβλέπουν την πραγματοποίηση ελέγχων από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 6Η Επιτροπή υποβάλλει κατ’ έτος, έως τις 31 Αυγούστου, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Σερβίας, και της απόφασης της Επιτροπής να εκταμιεύσει τις δόσεις της συνδρομής.Άρθρο 7Η παρούσα απόφαση αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης.Βρυξέλλες, […]Για το ΣυμβούλιοΟ Πρόεδρος […]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στη Σερβία2. ΠΛΑΙΣΙΟ ΔΒΔ / ΠΒΔΤομέας (-είς) πολιτικής και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)) περιλαμβανομένων των ονομασιών τους:01 04 0114 Τροφοδότηση του Ταμείου Εγγύησης3.2. Διάρκεια της δράσης και της δημοσιονομικής επίπτωσης:Αρχίζοντας το 2010, θα καταβληθεί προσπάθεια να πραγματοποιηθούν όλες οι εκταμιεύσεις το 2010 σε δύο δόσεις (δεύτερο και τέταρτο τρίμηνο του έτους). Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή του προϋπολ. | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01.04.01.14 | Υποχρ. | Διαχ. | ΟΧΙ | ΟΧΙ | ΟΧΙ | Αριθ. 4 |Συνδρομή υπό μορφή δανείου01 04 0114 – Τροφοδότηση του Ταμείου ΕγγύησηςΤο Ταμείο Εγγύησης για τις εξωτερικές δράσεις πρέπει να τροφοδοτείται σύμφωνα με τον κανονισμό που διέπει το ταμείο όπως τροποποιήθηκε. Σύμφωνα με τον κανονισμό αυτό, τα δάνεια δεν καλύπτονται πλέον για το συνολικό ποσό κατά τον χρόνο έκδοσης της απόφασης, αλλά με βάση το εναπομένον ποσό στο τέλος του έτους. Το ποσό τροφοδότησης υπολογίζεται στην αρχή του έτους "ν", βάσει της διαφοράς μεταξύ του ποσού-στόχου και της αξίας των καθαρών διαθεσίμων του ταμείου, στο τέλος του έτους "ν–1". Το ποσό τροφοδότησης εισάγεται κατά το έτος "ν" στο προσχέδιο προϋπολογισμού του έτους «ν+1» και καταβάλλεται σε μια πράξη στις αρχές του έτους "ν+1" από την γραμμή του προϋπολογισμού 01 04 01 14 "Τροφοδότηση του Ταμείου Εγγύησης".Κατά συνέπεια, για τον υπολογισμό της τροφοδότησης του ταμείου στα τέλη του έτους "ν-1" θα ληφθεί υπόψη στο ποσό-στόχος ποσοστό 9% (18 εκατ. EUR κατ' ανώτατο όριο) του πραγματικά εκταμιευθέντος ποσού.01 04 01 04 – Εγγύηση της Ευρωπαϊκής Κοινότητας για τα κοινοτικά δάνεια που προορίζονται για μακροοικονομική χρηματοδοτική συνδρομή σε τρίτες χώρεςΤα κονδύλια τoυ πρoϋπoλoγισμoύ (με την εγγραφή "p.m."), που αvτικατoπτρίζoυv τηv εγγύηση τoυ πρoϋπoλoγισμoύ για το δάνειο (ύψους 200 εκατ. ευρώ), θα εvεργoπoιηθoύv μόvo σε περίπτωση κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.  4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2009 | 2010 | Σύνολο |Επιχειρησιακές δαπάνες[6] |Πιστώσεις ανάληψης υποχρεώσεων (ΠΑΥ) | 8.1. | α | 0 | 0 |Πιστώσεις πληρωμών (ΠΠ) | β | 0 | 0 |Διοικητικές δαπάνες περιλαμβανόμενες στο ποσό αναφοράς[7] |Τεχνική και διοικητική βοήθεια (ΜΔΠ) | 8.2.4. | γ | 0 | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0 | 0 |Πιστώσεις πληρωμών | β+γ | 0 | 0 |Διοικητικές δαπάνες μη περιλαμβανόμενες στο ποσό αναφοράς[8] |Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0 | 0 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0 | 0 |Συνολικές ενδεικτικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0 | 0 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0 | 0 |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[9] (σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2009 | 2010 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκη υλοποίησης βραχυπρόθεσμα ή μακροπρόθεσμαΗ σερβική οικονομία επλήγη σοβαρά από την παγκόσμια οικονομική και χρηματοπιστωτική κρίση. Η οικονομική ανάπτυξη άρχισε να επιβραδύνεται κατά το δεύτερο εξάμηνο του 2008, ενώ αναμένεται συρρίκνωση της παραγωγής κατά 2% το 2009. Μολονότι παρατηρείται μείωση του ελλείμματος του ισοζυγίου τρεχουσών συναλλαγών, οι συνολικές ανάγκες εξωτερικής χρηματοδότησης παραμένουν μεγάλες εξαιτίας της αύξησης των βραχυπρόθεσμων υποχρεώσεων εξυπηρέτησης του χρέους. Το Διεθνές Νομισματικό Ταμείο διαπίστωσε έλλειμμα εξωτερικής χρηματοδότησης που θα πρέπει να καλυφθεί από το ΔΝΤ, την Παγκόσμια Τράπεζα και επίσημους δωρητές, ύψους 2,4 δισεκατ. EUR το 2009 και 1,1 δισεκατ. EUR το 2010. Μολονότι, βάσει των τρεχουσών παραδοχών, το πρόγραμμα αναμένεται ότι θα χρηματοδοτηθεί πλήρως το 2009 και το 2011, εξακολουθεί να υπάρχει ένα κενό χρηματοδότησης για το 2010 μετά τη στήριξη από το ΔΝΤ και την αναμενόμενη στήριξη από την Παγκόσμια Τράπεζα, το οποίο εκτιμάται από το ΔΝΤ ότι ανέρχεται σε περίπου 200 εκατ. EUR και το οποίο θα πρέπει να καλύψει η Ευρωπαϊκή Κοινότητα.5.2. Προστιθέμενη αξία της κοινοτικής συμμετοχής, συνέπεια της πρότασης με άλλα χρηματοδοτικά μέσα και δυνατή συνέργειαΗ κοινοτική χρηματοδοτική στήριξη αντικατοπτρίζει τη στρατηγική σημασία της χώρας ως δυνητικά υποψήφιας προς ένταξη στην ΕΕ. Η μακροοικονομική χρηματοδοτική συνδρομή αποτελεί κατάλληλο μέσο συμπλήρωσης της υφιστάμενης κοινοτικής βοήθειας και συμβάλλει σε ένα πλήρως χρηματοδοτούμενο πρόγραμμα οικονομικής σταθεροποίησης το οποίο τυγχάνει της στήριξης του ΔΝΤ. Συνεπώς, τον τρόπο αυτό επιτυγχάνονται σημαντικές συνέργιες ως προς τον αντίκτυπο της δράσης στη μεταρρύθμιση και τη σταθεροποίηση της οικονομίας.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Πρόκειται για τους ακόλουθους δείκτες: «επίσημα αποθεματικά σε μήνες εισαγωγών αγαθών και υπηρεσιών» (αναμενόμενο αποτέλεσμα: «σταθεροποίηση ή αύξηση») και «εξωτερικό χρέος ως ποσοστό του ΑΕΠ» (αναμενόμενο αποτέλεσμα: επίπεδο θεωρούμενο διατηρήσιμο στο τέλος του τρέχοντος προγράμματος).5.4. Μέθοδος υλοποίησης (ενδεικτική)X Κεντρική διαχείρισηX απευθείας από την Επιτροπή( έμμεσα με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς/οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθήσουν την εφαρμογή της δράσης με βάση δείκτες μακροοικονομικής και διαρθρωτικής πολιτικής που θα συμφωνηθούν με τις αρχές της Σερβίας χώρας σε μνημόνιο συμφωνίας. Οι αρχές της χώρας θα πρέπει να υποβάλλουν στις υπηρεσίες της Επιτροπής εκθέσεις σχετικά με τους εν λόγω δείκτες, σε τακτική βάση. Η Αντιπροσωπεία της Ευρωπαϊκής Επιτροπής στο Βελιγράδι θα υποβάλλει επίσης εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την εμπειρογνωμοσύνη τους.6.2. Αξιολόγηση6.2.1. Εκ των προτέρων αξιολόγησηΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη μονάδα D1 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Το 2008 πραγματοποιήθηκε εκ των υστέρων αξιολόγηση για μια προηγούμενη πράξη μακροοικονομικής χρηματοδοτικής συνδρομής υπέρ της Σερβίας. Πραγματοποιήθηκαν επίσης εκ των υστέρων αξιολογήσεις για άλλες χώρες των δυτικών Βαλκανίων (Αλβανία, Βοσνία-Ερζεγοβίνη και Πρώην Γιουγκοσλαβική Δημοκρατία της Μακεδονίας), καθώς και για δύο νέα ανεξάρτητα κράτη της πρώην Σοβιετικής Ένωσης (Αρμενία, Τατζικιστάν). Τα αποτελέσματα των αξιολογήσεων αυτών παρέχουν ορισμένα χρήσιμα διδάγματα για την τρέχουσα πράξη υπέρ της Σερβίας.6.2.3. Όροι και συχνότητα των μελλοντικών αξιολογήσεωνΠροβλέπεται ανεξάρτητη εκ των υστέρων αξιολόγηση της συνδρομής προς τη Σερβία στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών υποθέσεων.7. Μέτρα για την καταπολέμηση της απάτηςΟι υπηρεσίες της Επιτροπής έχουν θέσει σε εφαρμογή ένα μόνιμο πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που διέπει τον γενικό προϋπολογισμό των Ευρωπαϊκών ΚοινοτήτωνΣτη Σερβία, με την υποστήριξη δεόντως εντεταλμένων εξωτερικών εμπειρογνωμόνων, οι υπηρεσίες της Επιτροπής αξιολόγησαν το 2004 την αξιοπιστία των χρηματοδοτικών κυκλωμάτων και των διοικητικών διαδικασιών που συνδέονται με αυτό το είδος συνδρομής, καταλήγοντας στο συμπέρασμα ότι η υφιστάμενη κατάσταση είναι εν γένει ικανοποιητική. Ταυτόχρονα, η αξιολόγηση εντόπισε ορισμένα σημεία στα οποία μπορεί να υπάρξει βελτίωση, ιδίως στον τομέα των εσωτερικών ελέγχων. Η Ευρωπαϊκή Επιτροπή έχει αναθέσει την διεξαγωγή νέας επιχειρησιακής αξιολόγησης η οποία είναι εν εξελίξει. Τα αποτελέσματα θα χρησιμοποιηθούν για τον προσδιορισμό των συγκεκριμένων μέτρων πολιτικής από τα οποία πρέπει να εξαρτηθεί η εκταμίευση της συνδρομής με σκοπό την ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημοσίων οικονομικών στη Σερβία.Η προτεινόμενη νομική βάση για τη μακροοικονομική χρηματοδοτική συνδρομή στη Σερβία περιλαμβάνει μια διάταξη για τα μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και σε συμφωνία δανείου. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, κυρίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της λογοδοσίας όσον αφορά τη χορηγούμενη συνδρομή. Η συνδρομή αυτή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)Έτος 2009 | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 |Μόνιμοι ή έκτακτοι υπάλληλοι[10] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[11] από το άρθρο XX 01 02 |Λοιπό προσωπικό[12] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών δανειοδότησης, επαφές με αρχές και Διεθνείς Χρηματοδοτικούς Οργανισμούς, παρακολούθηση των οικονομικών και διαρθρωτικών πολιτικών της δικαιούχου χώρας, διενέργεια αποστολών ελέγχου και κατάρτιση εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |Άλλη τεχνική ή διοικητική βοήθεια |εσωτερική (intra muros) |εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,250 |Σύνολο τεχνικής και διοικητικής βοήθειας | 0,050 | 0,250 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςΕκατ. ευρώ (3 δεκαδικά ψηφία)Κατηγορία ανθρώπινων πόρων | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός– Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός– Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |Έτος 2009 | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[14] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός – Άλλες διοικητικές δαπάνες που δεν περιλαμβάνονται στο ποσό αναφοράς |Τρεις αποστολές προσωπικού για ένα/δύο άτομα |[1] Άρθρο 5 του κανονισμού (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση ταμείου εγγυήσεων για τις εξωτερικές δράσεις (κωδικοποιημένη έκδοση). Η τροφοδότηση προέρχεται από την γραμμή του προϋπολογισμού 01 04 01 14 «τροφοδότηση του Ταμείου Εγγυήσεων».[2] ΕΕ C […], […], σ. […].[3] ΕΕ C […], […], σ. […].[4] ΕΕ L 248 της 16.9.2002 σ. 1.[5] Κανονισμός (ΕΚ, Ευρατόμ) αριθ. 2342/2002 της Επιτροπής, ΕΕ L 357 της 31.12.2002, σ. 1.[6] Δαπάνες που δεν εμπίπτουν στο κεφάλαιο xx 01 του σχετικού τίτλου xx.[7] Δαπάνες εντός άρθρου xx 01 04 του τίτλου xx.[8] Δαπάνες εντός κεφαλαίου xx 01 πλην των άρθρων xx 01 04 ή xx 01 05.[9] Βλ. σημεία 19 και 24 της Διοργανικής Συμφωνίας.[10] Οι δαπάνες του οποίου ΔΕΝ καλύπτονται από το ποσό αναφοράς.[11] Οι δαπάνες του οποίου ΔΕΝ καλύπτονται από το ποσό αναφοράς.[12] Οι δαπάνες του οποίου περιλαμβάνονται στο ποσό αναφοράς.[13] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[14] Προσδιορίστε τον τύπο επιτροπής και την ομάδα στην οποία ανήκει.